พอดีว่ามีอะไรกับแฟนแล้วถุงยางอนามัยแตกเลยรีบทานยาคุมฉุกเฉินพอวันที่3ถุงมันแตกอีกเลยอยากทราบว่าต้องกินอีกมั้ยคะ หรือถ้าต้องกินอีกได้มั้ย
สวัสดีค่ะ หากถุงยางอนามัยแตก แต่ได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะ ส่วนหลังจากนั้นอีก 3 วัน หากมีเพศสัมพันธ์อีก แล้วถุงยางอนามัยแตกอีก ก็จำเป็นต้องทานยาคุมฉุกเฉินไปอีกครั้งค่ะ เพราะยาที่ได้ทานไปก่อนหน้านั้น ได้หมดฤทธิ์ลงไปแล้วหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ